VALSTYBINĖS KELIŲ TRANSPORTO INSPEKCIJOS

PRIE SUSISIEKIMO MINISTERIJOS

VIRŠININKAS

ĮSAKYMAS

DĖL MOKYMO KURSŲ BAIGIMO DUOMENŲ TEIKIMO TVARKOS

APRAŠO PATVIRTINIMO

2015 m. spalio 30 d. Nr. 2B-237

Vilnius

Vadovaudamasis Pavojingųjų krovinių vežimo saugos specialistų mokymo, egzaminavimo, pažymėjimų, jų dublikatų išdavimo, panaikinimo, galiojimo pratęsimo tvarkos aprašo, patvirtinto Lietuvos Respublikos susisiekimo ministro 2002 m. birželio 4 d. įsakymu Nr. 3-274 „Dėl Pavojingųjų krovinių vežimo saugos specialistų mokymo, egzaminavimo, pažymėjimų, jų dublikatų išdavimo, panaikinimo, galiojimo pratęsimo tvarkos aprašo patvirtinimo“, 10 punktu, Kelių transporto priemonių vairuotojų, vežančių pavojinguosius krovinius, mokymo ir egzaminavimo tvarkos aprašo, patvirtinto Valstybinės kelių transporto inspekcijos prie Susisiekimo ministerijos viršininko 2012 m. liepos 31 d. įsakymu Nr. 2B-313 „Dėl Kelių transporto priemonių vairuotojų, vežančių pavojinguosius krovinius, mokymo ir egzaminavimo tvarkos aprašo patvirtinimo“, 16 punktu ir sudarydamas sąlygas mokymo įstaigoms, mokančioms asmenis, susijusius su pavojingųjų krovinių vežimu automobilių keliais, elektroninėmis priemonėmis teikti duomenis apie išklausytus pavojingųjų krovinių vežimo saugos specialistų ir kelių transporto priemonių vairuotojų, vežančių pavojinguosius krovinius, mokymo kursus:

1. Tvirtinu Mokymo kursų baigimo duomenų teikimo tvarkos aprašą (pridedama).

2. Šis įsakymas nustatyta tvarka skelbiamas Teisės aktų registre ir Valstybinės kelių transporto inspekcijos prie Susisiekimo ministerijos interneto svetainėje.

3. Šis įsakymas įsigalioja 2015 m. lapkričio 1 d.

Inspekcijos viršininkas	Vidmantas Žukauskas

PATVIRTINTA

Valstybinės kelių transporto inspekcijos prie

Susisiekimo ministerijos viršininko

2015 m. spalio 30 d. įsakymu Nr. 2B-237

MOKYMO KURSŲ BAIGIMO DUOMENŲ TEIKIMO TVARKOS APRAŠAS

I. BENDROSIOS NUOSTATOS

1. Mokymo kursų baigimo duomenų teikimo tvarkos aprašas (toliau – Aprašas) nustato duomenų, patvirtinančių, kad asmuo išklausė atitinkamus kelių transporto priemonių vairuotojų, vežančių pavojinguosius krovinius, ir pavojingųjų krovinių vežimo automobilių keliais saugos specialistų mokymo kursus (toliau – mokymo kursų baigimo duomenys), teikimo elektroninėmis priemonėmis tvarką.

2. Mokymo kursų baigimo duomenis Valstybinei kelių transporto inspekcijai prie Susisiekimo ministerijos (toliau – Inspekcija) teikia mokymo įstaigos, kurioms nustatyta tvarka suteikta teisė mokyti kelių transporto priemonių vairuotojus, vežančius pavojinguosius krovinius, ir pavojingųjų krovinių vežimo automobilių keliais saugos specialistus (toliau – mokymo įstaigos).

II. MOKYMO KURSŲ BAIGIMO DUOMENŲ TEIKIMO TVARKA

3. Mokymo įstaiga mokymo kursų baigimo duomenis teikia naudodama elektroninę paslaugą „Kursų baigimo duomenų registravimas“, kurią galima rasti portale „Elektroniniai valdžios vartai“ (www.epaslaugos.lt, www.evaldzia.lt) pasirinkus Inspekcijos paslaugą „Elektroninių paslaugų svetainė „e. VKTI“ ir Inspekcijos interneto svetainėje (www.vkti.gov.lt) pasirinkus elektroninę paslaugą „Kursų baigimo duomenų registravimas“.

4. Mokymo kursų baigimo duomenys turi būti pateikti ne vėliau kaip per vieną darbo dieną nuo mokymo kursų baigimo dienos. Įvedant mokymo kursų baigimo duomenis, nurodoma:

4.1. mokymo sutarties numeris;

4.2. asmens, išklausiusio mokymo kursą (-us) (toliau – asmuo), vardas;

4.3. asmens pavardė;

4.4. asmens kodas;

4.5. mokymo kurso pavadinimas (pasirenkamas kelių transporto priemonių vairuotojų, vežančių pavojinguosius krovinius, mokymo kursas arba pavojingųjų krovinių vežimo automobilių keliais saugos specialistų mokymo kursas);

4.6. mokymo kurso dalies pavadinimas (pasirenkama (-os) atitinkama (-os) kelių transporto priemonių vairuotojų, vežančių pavojinguosius krovinius, mokymo kurso dalis (-ys) arba pavojingųjų krovinių vežimo automobilių keliais saugos specialistų mokymo kurso dalis (-ys));

4.7. mokymo pabaigos data;

4.8. išduoto dokumento numeris, kai toks dokumentas yra išduodamas;

4.9. dokumento išdavimo data, kai toks dokumentas yra išduodamas.

5. Mokymo kursų baigimo duomenis teikti gali mokymo įstaigos vadovo įgalioti fiziniai asmenys (toliau – įgalioti asmenys), apie kuriuos mokymo įstaigos vadovas informuoja Inspekciją: pateikia nustatytos formos Pranešimą apie įgaliojimą teikti mokymo kursų baigimo duomenis (1 priedas) (toliau – Pranešimas). Jei mokymo įstaigos vadovas mokymo kursų baigimo duomenis teiks pats, Pranešime turi pateikti savo asmens duomenis ir Pranešimą pasirašyti kaip mokymo įstaigos vadovas ir kaip įgaliotas asmuo.

6. Inspekcijos regiono departamento paslaugų administravimo skyriaus valstybės tarnautojas, gavęs Pranešimą, jį užregistruoja nedelsdamas, tačiau ne vėliau kaip kitą darbo dieną nuo Pranešimo gavimo, o Pranešime nurodytą asmenį užregistruoja Kelių transporto veiklos valstybės informacinėje sistemoje „Keltra“ (toliau – IS „Keltra“) ir pažymi, kad asmuo įgaliotas teikti mokymo kursų baigimo duomenis.

7. Jei Pranešime nurodyti duomenys yra netikslūs ar pateikta ne visa informacija, Inspekcijos regiono departamento paslaugų administravimo skyriaus valstybės tarnautojas per 3 darbo dienas nuo Pranešimo gavimo Pranešime nurodytu elektroniniu paštu informuoja mokymo įstaigos vadovą. Mokymo įstaigos vadovas privalo pašalinti nurodytus trūkumus ir dar kartą pateikti Pranešimą bendra Aprašo nustatyta tvarka.

8. Mokymo įstaigos vadovas, panaikinęs įgaliotam asmeniui įgaliojimą teikti mokymo kursų baigimo duomenis, nedelsdamas, tačiau ne vėliau kaip kitą darbo dieną nuo įgaliojimo panaikinimo apie tai informuoja Inspekciją – pateikia nustatytos formos Pranešimą apie įgaliojimo teikti mokymo kursų baigimo duomenis panaikinimą (2 priedas). Mokymo įstaigos vadovas atsako už pasekmes, kurios kyla dėl šios informacijos nepateikimo laiku.

9. Inspekcijos regiono departamento paslaugų administravimo skyriaus valstybės tarnautojas, gavęs pranešimą apie įgaliojimo teikti mokymo kursų baigimo duomenis panaikinimą, jį užregistruoja nedelsdamas, tačiau ne vėliau kaip kitą darbo dieną nuo šio pranešimo gavimo, taip pat IS „Keltra“ panaikina žymę, kad asmuo įgaliotas teikti mokymo kursų baigimo duomenis.

10. Jei pranešime apie įgaliojimo teikti mokymo kursų baigimo duomenis panaikinimą nurodyti duomenys yra netikslūs ar pateikta ne visa informacija, Inspekcijos regiono departamento paslaugų administravimo skyriaus valstybės tarnautojas nedelsdamas pranešime nurodytu elektroniniu paštu informuoja mokymo įstaigos vadovą. Mokymo įstaigos vadovas privalo pašalinti nurodytus trūkumus ir dar kartą pateikti pranešimą apie įgaliojimo teikti mokymo kursų baigimo duomenis panaikinimą bendra Aprašo nustatyta tvarka.

11. Įgalioti asmenys, kuriems suteikta teisė teikti mokymo kursų baigimo duomenis, gali peržiūrėti pateiktus mokymo kursų baigimo duomenis, spausdinti jų sąrašą. Sąraše pateikiama ši informacija:

11.1. mokymo sutarties numeris;

11.2. asmenų vardai ir pavardės;

11.3. asmens kodai;

11.4. mokymo kursų pavadinimai;

11.5. mokymo kursų dalių pavadinimai;

11.6. mokymo pabaigos datos;

11.7. išduotų dokumentų numeriai, kai tokie dokumentai buvo išduoti;

11.8. dokumentų išdavimo datos, kai tokie dokumentai buvo išduoti.

12. Inspekcijos regionų departamentų paslaugų administravimo skyrių valstybės tarnautojai mokymo kursų baigimo duomenis tvarko naudodamiesi IS „Keltra“ komponentu „Mokymas kelių transporte“.

III. BAIGIAMOSIOS NUOSTATOS

13. Inspekcija tvarko asmenų, įgaliotų teikti mokymo kursų baigimo duomenis, asmens duomenis. Asmuo Pranešime privalo pasirašytinai sutikti, kad jo asmens duomenys būtų tvarkomi mokymo kursų baigimo duomenų teikimo tikslu. Asmenims, nesutinkantiems, kad jų asmens duomenys bus tvarkomi Apraše nurodytu tikslu, įgaliojimas teikti mokymo kursų baigimo duomenis nesuteikiamas.

14. Asmenų, kurių asmens duomenis tvarko Inspekcija, teisės nustatytos Lietuvos Respublikos asmens duomenų teisinės apsaugos įstatyme.

15. Įgalioti asmenys atsako už teikiamų duomenų turinį ir teisingumą.

16. Mokymo įstaiga privalo užtikrinti asmenų, kurių mokymo kursų baigimo duomenys teikiami Inspekcijai, asmens duomenų apsaugą, vadovaudamasi Lietuvos Respublikos asmens duomenų teisinės apsaugos įstatymu.

_______________

Mokymo kursų baigimo duomenų

teikimo tvarkos aprašo

1 priedas

(Pranešimo apie įgaliojimą teikti mokymo kursų baigimo duomenis forma)

_______________________________________________________________________________

(mokymo įstaigos pavadinimas)

Valstybinei kelių transporto inspekcijai

prie Susisiekimo ministerijos

PRANEŠIMAS

APIE ĮGALIOJIMĄ TEIKTI MOKYMO KURSŲ BAIGIMO DUOMENIS

20__-__-__

___________________

(sudarymo vieta)

______________________________________________________________________

(mokymo įstaigos pavadinimas, kodas, adresas, el. pašto adresas)

_______________________________________________________________________________________________,

atstovaujama _____________________________________________________________, įgalioja

(mokymo įstaigos vadovo pareigų pavadinimas, vardas ir pavardė)

_______________________________________________________________________________,

(įgaliojamo asmens vardas, pavardė (didžiosiomis raidėmis) ir asmens kodas)

_______________________________________________________________________________,

(įgaliojamo asmens telefono, fakso numeriai, el. pašto adresas)

teikti Valstybinei kelių transporto inspekcijai prie Susisiekimo ministerijos kelių transporto priemonių vairuotojų, vežančių pavojinguosius krovinius, ir pavojingųjų krovinių vežimo automobilių keliais saugos specialistų mokymo kursų baigimo duomenis (toliau – mokymo kursų baigimo duomenys) elektroninėmis priemonėmis.

Įgaliojimas galioja nuo 20__-__-__ iki 20__-__-__.

Patvirtinu, kad mokymo kursų baigimo duomenys bus teikiami Valstybinei kelių transporto inspekcijai prie Susisiekimo ministerijos Lietuvos Respublikos asmens duomenų teisinės apsaugos įstatymo nustatyta tvarka ir tik tų asmenų, kurie yra davę sutikimą dėl asmens duomenų tvarkymo.

(mokymo įstaigos vadovo pareigos)	(parašas)	(vardas ir pavardė)

Laisva valia sutinku, kad Valstybinė kelių transporto inspekcija prie Susisiekimo ministerijos, Asmens duomenų valdytojų valstybės registre įregistruota kaip asmens duomenų valdytoja (žr. www.ada.lt/registrai, kodas P598), šiame pranešime pateiktus mano asmens duomenis tvarkytų mokymo kursų baigimo duomenų teikimo tikslu.

(įgalioto asmens pareigos)	(parašas)	(vardas ir pavardė)

Mokymo kursų baigimo duomenų

teikimo tvarkos aprašo

2 priedas

(Pranešimo apie įgaliojimo teikti mokymo kursų baigimo duomenis panaikinimą forma)

_______________________________________________________________________________

(mokymo įstaigos pavadinimas)

Valstybinei kelių transporto inspekcijai

prie Susisiekimo ministerijos

PRANEŠIMAS

APIE ĮGALIOJIMO TEIKTI MOKYMO KURSŲ BAIGIMO DUOMENIS PANAIKINIMĄ

20__-__-__

__________________

(sudarymo vieta)

____________________________________________________________________

(mokymo įstaigos pavadinimas, kodas, adresas, el. pašto adresas)

_______________________________________________________________________________________________,

atstovaujama _________________________________________________________, praneša, kad

(mokymo įstaigos vadovo pareigų pavadinimas, vardas ir pavardė)

įgaliojimą _______________________________________________________________________

(įgalioto asmens vardas, pavardė (didžiosiomis raidėmis) ir asmens kodas)

teikti Valstybinei kelių transporto inspekcijai prie Susisiekimo ministerijos kelių transporto priemonių vairuotojų, vežančių pavojinguosius krovinius, ir pavojingųjų krovinių vežimo automobilių keliais saugos specialistų mokymo kursų baigimo duomenis panaikino.

(mokymo įstaigos vadovo pareigos)	(parašas)	(vardas ir pavardė)